*Кызыл Чапчак авыл җирлеге Советы һәм Башкарма комитетының*

*отчеты буенча җыелыш*

***ҮТКӘРҮ ТӘРТИБЕ***

***Үткәрү вакыты****: 1 февраль 2022 ел*

***Үткәрү урыны****: Югары Чаллы авылы мәдәният йорты*

**Хәерле көн Хөрмәтле Альфред Галимович,**

**хөрмәтле авылдашлар һәм чакырылган кунаклар!**

 Бүген без Кызыл Чапчак авыл җирлеге Советы һәм башкарма комитетының 2021 нче елгы эшчәнлеге буенча отчет җыелышы үткәрәбез.

 Җыелыш эшендә катнашалар:

1. Түбән Кама муниципаль район Башкарма комитеты җитәкчесенең авыл җирлекләре белән эшләү буенча урынбасары Нигматзянов Альфред Галим улы
2. Түбән Кама муниципаль районы Башкарма комитетының мәгариф идарәсе башлыгы Гарифуллин Айдар Хакимян улы.
3. Шәһәр һәм районның төрле хезмәт күрсәтү оешмалары вәкилләре, предприятие җитәкчеләре һәм депутатлар.

 Җыелыш беркетмәсен алып бару өчен сәркатип итеп Фасхутдинова Айсылу Галим кызы тәкъдим ителә (авыл җирлеге башкарма комитеты сәркатибе)

**Хөрмәтле авылдашлар!**

1. Җыелышның көн тәртибендә төп сорау - Кызыл Чапчак авыл җирлеге Советы һәм башкарма комитетының 2021 нче елгы эшчәнлеге буенча отчет җыелышы.

 2.Түбән Кама муниципаль район урынбасары Нигматзянов Альфред Галим улының чыгышы.

3. Шәһәр һәм районның төрле хезмәт күрсәтү оешмалары вәкилләреннән мәгълүмат.

4. Төрлесеннән һәм сорауларга җаваплар.

Түбәндәге эш регламенты тәкъдим ителә:

Төп сорау буенча доклад – 40 минут

Чыгыш ясаучылар – 5 минутка кадәр

Сорауларга җавап 30 минут

Эшне 2 сәгать тә 10 минут эчендә тәмамларга.

Җыелыш барышында туган сорауларыгызны язма рәвештә фамилиягез һәм адресыгызны күрсәтеп тапшырырга тәкъдим ителә.

 Докладтан соң сорауларга җаваплар булыр.

 Җыелыш протоколын алып барырга сәркатип Фасхутдинова Айсылу Галим кызы чакырыла.

**Таблица. Кеше саны.**

Рөхсәт итегез Кызыл Чапчак авыл җирлегенең 2021 ел дәверендә башкарылган эшләрнең отчёты белән таныштырып китәргә

Авыл җирлеге 5 авылны берләштерә. Биредә 1477 кеше исәптә тора, шуларның: пенсионерлар – 537 кеше, барлык халыкның 35 % ы, мәктәпкәчә яшьтәге һәм мәктәп яшендәге балалар саны – 243, эшкә яраклы – 783 кеше исәпләнә.

* 4 бала туды, 74 кеше вафат. Үлүчеләр саны туучылар санынан артып китә. Халык саны ел дәвамында прописка буенча 42 кешегэ кимегән
* Бөек Ватан сугышында катнашучы ике ветеран яши.
* Өч һәм аннан да күбрәк баласы булган күп балалы гаиләләр җирлектә 18 гаилә яши

 **Халык санын чагыштыру**

|  |  |  |  |  |
| --- | --- | --- | --- | --- |
| **01.01.2017** | **01.01.2018** | **01.01.2019** | **01.01.2020** | **01.01.2021** |
| 1582 | 1581 | 1536 | 1563 | 1519 |

 **Халыкның табигый артуы**

|  |  |  |  |  |  |
| --- | --- | --- | --- | --- | --- |
|  ел (кеше) | **2017** | **2018** | **2019** | **2020** | **2021** |
| туучылар | 1 | 7 | 3 | 2 | 4 |
| улучеләр | 23 | 31 | 22 | 45 | 74  |

 Авыл җирлегендә бер урта мәктәп,интернат-мәктәп эшләп килә.Югары Чаллы белән Тубән Чаллыда балалар бакчалары эшли.

 2021 елда Югары Чаллы урта мәктәбенә 5 бала укырга керде һәм бүгенге көндә 64 бала белем ала, чагыштырыр өчен 2020 елда 78 бала - 14 балага кимегән. Гомуми урта мәктәпкә барлыгы 18 бала курше авыллардан автобус белән йөри.

 Кызыл Чапчак авыл җирлегендә 1984 елдан бирле интернат-мәктэп эшләп килә. Барлыгы 54 (61) бала белем ала. 28 укытучы укыта, 26 хезмәткәр хезмәт күрсәтә. Интернат-мәктәбендә балаларның күбесе Түбән Кама районыннан. Интернат- мәктәпне 2020 елда Кызыл Чапчак мәктәбенә кучерергә ремонт өчен 53 млн. акча Республика бюджетынан булеп бирерде. Бу акчага бөтен 3 этажгада ремонт ясалды, тубә ябылды, ашхәнәгә, спортзал ремонтланды. Быел үзебезнең район депутаты, Фахрутдинов Руслан Валитович, спорт инвентарьларын алып, спортзалга урнаштырырга вәгдә бирде. Эшләр тизрәк барсын дип, интернат-мәктәп коллективы 5 тапкыр өмә ясап бинаны җыештырып чыктылар, әфәрин булдыралар бердәм коллектив, хәзерге көндәдә җыештырып, чистартып, тәртиптә тоталар. 2021 елда призидентыбыз Миннеханов Рөстәм Нургалиевич ярдәме белән, мебелләр алырга, 8млн.акча бирелде, аукцион үтте, 4 млн.га мебель кайтартылды, бу көннәрдә калганы көтелә. Интернат мәктәпне 2022 елда 1 сентябрьдә ачылу көтелә.

 Урта мәктәп белән футбол, хоккей буенча узара иптәшләр матчы уздыралар Ике мәктәптәдә өлкән класс укучыларыннан оештырган волонтер отряды бар. Алар өлкәннәргә булышалар, памятникны чистартып, жыештырып торалар.

Югары Чаллы “Алтынчәч” балалар бакчасында 16 бала тәрбияләнеп, 10 хезмәткәр эшли. 2020 елга караганда балалар саны тигез. 2021 елда 4 бала садикка кергән (ШәҺәрдән кайткан Нафиковлар гаиләсе 2 бала )

Түбән Чаллы авылында “Тамчыкай” балалар бакчасы эшләп килә. Балалар бакчасында 8 бала тәрбияләнеп, 8 хезмәткәр эшли. 2021елда 2 бала керде.

 Халыкка медицина ярдәме күрсәтү объектлары белән танышып үтик. Кызыл Чапчак авылында 2019 елда яна врачебная амбулаторияда кулланышка табшырылды .2 врач, 7 медсестра, 3 хезмәткәр эшли.

Югары Чаллы ФАП ында 1 фельдшер, 1 балалар медсестрасы эшли.

Түбән Чаллы авылында1 фельшер Олы Аты авылында яңа ФАПта 1 фельдшер эшли

Медицина хезмәткәрләре халыкны дәвалау өлкәсендә күп көч куялар.Тәүлекнең кайсы вакыты булуга карамастан чакыруларга барып авыруларга ярдәм иткән медицина хезмәткәрләренә халык исеменнән, шәхсән үземнән бик зур рәхмәт. Сезнең хезмәт хөрмәткә бик лаек.

4 авылда мәдәният йорты һәм клуб эшли. 4 Китапханә халыкка хезмәт күрсәтә. Мәдәният йортларында һәм китапханәләрдә шашка, шахмат, бию, җыр, рәсем түгәрәкләре эшли. Өлкәннәр дә, балалар да бик теләп йөриләр.

Югары Чаллыда атнасына 1 мәртәбә генә булсада Сбербанк эшли иде, бүгенге көндә эшләми эшләргә кеше юк –ябык, почта бүлекчәсе дә шул ук хәлдә – эшләргә кеше юк. Башка авылларда 4 почтальон халыкка хезмәт курсәтә.

Барлык авылларда да дин үзәкләре бар. Олы Аты авылында чиркәү, башка авылларда мәчетләребез дини йолаларны башкарып килә.

Ураза һәм корбан гаетләрендә мәчетләребез тулы Аллага шөкер. Җомга вәгазләре үтә. Берничә төркем кешеләр дини белем алырга йөри.

Олы Аты авылында барлык куркынычсызлык чаралары утәлеп хач ману үтәлде.

19 сентябрьдә Россия Федерациясе Дәүләт Думасына депутатлар сайлау узды һәм Җирле үзидарә органнарына өстәмә сайлаулар белән Түбән Чаллы авылына 1 депутат сайланды Ахметзянов Илсөяр Закариян улы.

Сайлауда актив эшләре өчен Ахметзянова Венера грамота белән, Маликова Гөлнур медаль белән бүләкләнде.

**Хезмәт һәм мәшгульлек**

Авыл җирлеге территориясендә зур оешма булып агросәнәгать комплексы “Орсис-Агро”ның Югары Чаллы бүлекчәсе тора. Тагын бер зур оешма булып Җаваплылыгы Чикләнгән Җәмгыять “Ханпласт” пласмасса эшләнмәләр җитештерү тора.

 Кызыл Чапчак авыл җирлегендә 973 йортта шәхси ярдәмче хуҗалык исәпләнә.

Шәхси ярдәмче хуҗалыкларда 626 эре мөгезле терлек, шул исәптән савым сыерлар -279 баш, сарыклар -91 баш, кәҗәләр саны-173 баш, шуларның 147 баш савым кәҗә, 49 баш ат, 4414 баш кош-корт һәм 301 умарта гаиләсе исәпләнә.

 Авыл җирлеге территориясендә 8 шәхси эшмәкәр сәүдә өлкәсендә эшчәнлек алып бара. Халыкка 8 сәүдә ноктасы һәм 1 перкарня хезмәт күрсәтә (аларда азык-төлек, кием-салым, көнкүреш товарлары).

 Бүгенгесе көндә Кызыл Чапчак авыл җирлеге территориясендә 19 крестьян (фермер) хуҗалыклары бар.

 Районда Сөт җыю белән Бадретдинов Равил «Благодатный» авыл хуҗалыгы кооперативы эшли. Сөт жыю 15 авылда башкарыла, 1 литр 26 сум, айга ике тапкыр расчет ясала.

 Авыл җирлегендә военкомат өстәле эшли. 2021 елда Тубән Чаллы егете Аюпов Ильсаф Булат улы хәрби бурычын утәргә Армия сафларына алынды. Аның исән-сау гына хезмәт итүен теләп калабыз, ә Урта Чаллы егетебез Махмуриев Салават Фиргат улы хезмәт вакытын тутырып кайтты.

Авыл җирлегендә паспорт өстәле хәзер юк. Паспорт алыштыру,пропискага керу һәм төшү куп функцияле узәк (МФЦ) аша башкарыла. Кама Аланында 9.00-17.00гә кадәр эшли, Каенлы авылында да МФЦ бар.

Кызыл Чапчак җирлегенең 5 авылында да Бөек Ватан сугышында катнашкан әти-бабаларыбызның якты истәлеген хәтерләтеп обелисклар, һәйкәлләр бар. Һәйкәлләрне ел саен төзекләндереп торабыз, чистартабыз, буыйбыз. 9 майда җиңү бәйрәме уңаеннан авылларда митинглар үтте. Бөек Ватан сугышында катнашкан каһарманнарны искә алдылар.

 Кызыл Чапчак авыл җирлегенең исәбендә, янгын сүндерү депосы, янгын сүндерү машинасы ЗИЛ-131бар. Машинаны ел саен страховать (иминлияштерәбез) итәбез, техник тикшеру уза. Гурьяновлар техниканы төзек хәлдә тоталар, ватылса ремонтлыйлар, бочкасы тишелсә ямыйлар.

2021 елда янгын машинасы янгын сүндерүгә 24 тапкыр чакыруга барды. 1-ялган чакыру. 2021 елда коры уләнне планлы рәвештә, фермерлар белән бергә, карап торып яндырдык. Олы Аты авылындагы тау башын яндырылды. Сука белән трактор буразналар ясады, янгын машинасы куелды.

 Үзегез күрдегез быел Югары Чаллыда зур янгын булды, 3 хуҗалыкның каралты-куралары янды, янгын машинасы Түбән Чаллы урманында булып ярый әле су тутырырга кайткан иде. Иң үкенечлесе шул .....Бәхеткә каршы ярый мәктәп якын. Анда су тутырган янгын чокырларыннан 3 су помпасы белән су биреп тордык. Афәрин авыл халкы бердәм, өйләргә янгын тимәде.....аннары янгын машиналарыда килеп җитте ...Алла сакласын, бурдан кала-уттан калмый, моннан соң беребезгәдә күрергә язмасын. Күп авылда, халык җыенында, үзара салым акчасына, янгын гидрантлары куярга хәл ителде.

 Искэ тошерәм янгынчыларның (пожарный) номеры 44-50-23…кэрэзле телефонан ------112.

 Ел әйләнәсендә средниклар үткәрелде. Клуб эшчелэре, медицина эшчелэре, мэктэплэр, балалар бакчалары узлэренен териториялэрен жыештырдылар. Югары Чаллы авылына ямь биреп үсә торган каен паркы бар. Елдагыча паркны корыган агачларын кисеп чистарттык. Язга чыгуга авыл халкыда капка төплэрен матурлый, буйыйлар, төзекләндерәләр, чэчэклэр утырталар.

 Авыл урамнарында үскән чүп үләннәрен чабып чистартып торабыз. Һәрбер авылнын үз чапкычы бар. Урамнарны, зират буйларын, мөмкин булган җирләрне аыл ңирлеге тракторы белән чистартабыз. Өмәдә актив катнашкан мәдәният хезмәткәрләренә, интернат мәктәп, балалар бакчасы, урта мәктәп, медработниклар һәм дә инде шушы эшләрдә катнашкан авыл халкына бик зур рәхмәт. Саваплы эшләрдән булсын.

Авыл җирлегендә теләсә кая чүп ташлау бетте. Килеп алу шарты белән капчыклы чүп җыю оештырылган. Әзрәк эшләп бетерәсе төгәлсезлекләр бар барын.

 Кирәкмәс җиргә чүп түгү кыйммәткә төшә. Штрафлар шәхси затларга 5000 сум, юридик затларга 30 000 сум.

Коеларны төзекләндеруне дәвам итеп Олы Аты авылында тагын ике кое санпин нормаларына туры китерелде. Атинка магазины каршында ПОЖАРНЫЙ коесы, чиркәү яны коесы ясалды – баганасы белән ширтмә алышынды. Ясаучыларга, булышчы егетләргә Олы Аты авылы халкыннан, шәхси үземнән бик зур рәхмәт.

2021 ел кызу булды,елга күлләр кипте ...Югары Чаллы авыл халкы белән сөйләшеп елга башын, су башын чистартырга бардык. 30 дан артык баберның иске буаларын ачтык, чистарттык, елганы аркылы төшкән агачлардан арындырдык ...Су башына җиткәч 9 чишмәне чистарттык, без арып талып, юешләнеп ял итергә утыргач, Нияз Гаппасович үзенең балы белән самовардан чәй эчертте, учакта тәгәрәтеп бәрәңге белән сыйлады. Ата- бабаларыбыз, карап торган чишмәләребезне, чистартып –барлап торсак иде. Быелда авылдашларны шушындый изге эшләргә чакырып калам.

 Чаллы Башының югары бүәсе китте, бүә кипте. Авыл өчен янып йөрүче егетләребез Гамир Бариевич белән Нияз Гаппасович техникаларын куеп торбаны икече урынга күчереп куйдылар,җитешкән кадәр төбен чистарттылар.Афәрин егетләр авылга дип эшлиләр,рәхмәт аларга.....

 Кызыл Чапчак авыл җирлегенең ел саен Түбән Чаллы, Кызыл Чапчак авыллары янында Зәй елгасы аша күпер салу сорау булып тора.

 Түбән Чаллы егетләре ташу киткәч, күпер ясап өлгертәләр. Агачтан ясалган күперне язгы ташу алып китмәсен өчен аны алдан сүтеп куялар.

 Кызыл Чапчак авыл егетләредә, староста Рамил абый Бурганов җитәкчелегендә купергә урман ташып, ярдырып әзерләп куйдылар. Алла бирсә быел Кызыл Чапчак авылында да күпер көтелә.

Ел да октябрнең беренче атнасында өлкәннәр көненә бәйрәм оештыра идек,пандемия булу сәбәпле Кызыл Чапчак авыл җирлегендә чәй эчуләр булмады. Хәзерге вакытта 409 өлкән кеше исәпләнә, шуларның 90 яшлекләргә һәм өлкәннәргә -19 буләк өләшенде.

 Һәркөн хезмәттә булган авыл халкының ялын күңелле оештыру өчен тырышабыз. Әйтик, татар халкының милли үзенчәлекләрен саклап калу һәм үстерү максатында, балалар өчен Сабантуйлар үткәрә башладык. Балалар милли көрәш, ат чабышы, чүлмәк вату, түгәрәк уен кебек халкыбыз традицияләрен белеп үсә, бәйрәмгә тирә-як авыллардан да ата-аналар үз балаларын алып килә. Максатыбыз - киләчәктә яшьләр эшләре һзәм спорт идарәсе белән берлектә балалар өчен татарча сабантуйларны район дәрәҗәсендә оештыра башлау, моны Түбән Кама брендына әйләндерү.

 **2021елда программа буенча эшләнгән эшләр:**

1. Югары Чаллы авылында Республика бюджеты исәбенә **5087 мең** сумга ФАП эшләнде

2. 2017 елда эшләнгән Югары Чаллы буасы проектын яңарту өчен район бюджетыннан **599 мең сум**, экспертиза үткәрү өчен **97 мен** акча булеп бирелде. (проектны Татмелиорация эшли)

3. “Торак пунктларында урам яктыртуны торгызу” Республика программасы буенча 20 яктырткыч куелды

4. Тубэн Чаллы авылына узара салым акчасына яна скважина борауланды (район бюджетыннан **710 мен** бирелде )

5. Узара слым РТ бирде **1 млн 842 сум**

**БАРЛЫГЫ - -8млн 335 мең**

**УЗАРА САЛЫМ**

 Октябрь аенда барлык авылларда да узара салым буенча халык җыены(сход) узды.

Һәрбер авыл узара салымны җыяргамы, ничә сум акча җыярга, нинди эшкә тотарга, дип хәл итте.

1. Югары Чаллы 29 октярьдэ – 1000 сум җыеп, һэрбер урамга янгын гидрантлары куярга, калган акчага Советлар урамында юлны ремонтларга.
2. Урта Чаллы 30 октябрьдэ - 1000 сум җыеп.авыл уртасына балалар майданчыгы ясарга.
3. Түбән Чаллы 29 октябрьдэ – 1000 сум җыеп, янгын гидранты урнаштырырга
4. Кызыл Чапчак 30 октябрьдэ – 1000 сум җыеп янгын гидранты урнаштырырга, скважина бораулау (ртс),насос кую.

5. Олы аты авылында 30 октябрьдэ – 1000 сум җыеп Ленин урамы буенча тротуар урнаштыру каралган.

  **2021 елның Үзара салым (самооб.) буенча эшләре:**

1. Югары Чаллы – Муса Жэлил урамының өлешчә юл төзекләндерү-аукцион уткәреп 218 метр асфальт юл салынды, бу эш өчен халыктан 230 мең сум акча җыелды, республика 4 тапкырлап 920 меңне өстәде, барлыгы 1150000 сум булды. аукционны откан ООО “ Юлдаш “оешмасы 1125390 сумга асфальт юл салдылар, строй. Контрольгә 24083,35 сум акча туләнд.. 2020 елда район бирәсе 2 өлешкә өметләнеп Мәчет урамына 460 меңгә 110 метр асфальта салынган иде, 30 % түләдек җәйгә түләп бетерәбез Алла бирсә.

2. Кызыл Чапчак Ленин ур. Юл ремотларга халыктан 2020 елда 65200 сум җыелды, РТ 260800 бирде, барлыгы 326000 сум акча җыелды. Бу акча асфальт салырга аз дип тотылмады, көз авыл җыенында Рамазан урамына тотарга карар чыгарылды һәм 288500 сум җыелды, БАРЛЫГЫ 614,5 мең булды.

3. Түбән Чаллыда халыктан 100% җыелды 500 сумнан - 93500 сум, Республика 374 000 сум өстәде, барлыгы 467500 сум җыелды. Җыелган акча скважина борауларга тотылды.

 4. Урта Чаллыда 18500 сум акча җыелды, республика74 мең өстәде, барлыгы 96мең 500сум булды, шул акчага КЭСП дан вакланган бетон ташылды, быел ташып бетерәсе бар әле.

5. Зур Атыда халыктан 60 900 сум акча җыелды, Республика 243 мең остәде, барлыгы 304 мең акча җыелды.

 Халыктан җыйган акча 450 мең 200 сум булды,республика 1млн 800 мең бирде, үзара салым акчасы 80 % җыелып барлыгы 2 млн.250 мең.200 сум булды.

Шушы салым акчасын җыерга булышкан кызларга-егетләргә,депутатларга, шәхси уземнән, авыл халкыннан рәхмәтемне җиткезәм, әфәрин булдырасыз.

 **БЮДЖЕТ на 2021 год**

**2022 елга максат һәм бурычлар:**

1. Үзара салым акчасын 100 % җыеп, җыенда каралган эшләргә тотып бетерергә.

2. Авыл саен булган янгын резурвуарларын барлап,чистартып куярга.

 Шушының белән докладым тәмам. Сезгә җиткерәсе мәгълүмәтем шушылар булды

Тыңлап утыруыгыз өчен рәхмәт.

 Җыелышны Түбән Кама муниципаль район Башкарма комитеты җитәкчесенең авыл җирлекләре белән эшләү буенча урынбасары Нигматзянов Альфред Галим улы

дәвам итә.

 Җыелыш барышында сорауларны язма рәвештә бирерсез.

 Докладтан соң сорауларга җаваплар булыр.

Сорауларга җаваплар

Хөрмәтле авыл җирлеге халкы, җыелышка килеп актив катнашканыгыз өчен рәхмәт. Көн тәртибенә кергән сораулар тәмам.

Кызыл Чапчак авыл җирлеге башлыгының 2021 елдагы эшен кәнагәтьләнерлек (удовлетворительный) дип табарга .

 **Хөрмәтле авылда яшәүчеләр!**

Көн тәртибендәге сораулар каралды. Безгә каралган сораулар буенча карар кабул итәргә кирәк.

**Тәкъдим ителә:**

1. Кызыл Чапчак авыл җирлеге Советы һәм башкарма комитетының 2021нче елгы эше буенча мәгълүматны исәпкә алырга.
2. Җирлек башлыгына килгән тәкъдимнәрне һәм күрсәтмәләрне гомумиләштерергә.

**Җыелыш шуның белән эшен төгәлли.**